cyanic-selkie/wikianc huggingface dataset:
Kalnu padomnieks
Titula noraidījumi
Personas, kas atteikušās no kalnu padomnieka titula:
Personas ar titulu
Personu ar kalnu padomnieka titulu uzskaitījums (nepilnīgs):
Definīcija
Definīcija (la — ‘robeža’) ir jēdziena vai priekšmeta īss raksturojums, kurā ir iekļautas tā būtiskās pazīmes. Definīcija atbild uz jautājumu "Kas tas ir?" vai "Ko tas nozīmē?". Lai kaut ko varētu definēt, ir nepieciešams pietiekami precīzi raksturot, jo pretējā gadījumā jēdziens vai priekšmets var tikt sajaukts ar citiem jēdzieniem vai priekšmetiem, kas atbilst nepilnīgi nodefinētajam raksturojumam. Definīcijā nevar būt arī pretrunas. Dažādu terminu definīcijas apkopo vārdnīcās un enciklopēdijās.
Roberts Akermanis
Roberts Akermanis (1926. gada 10. jūlijs — 1993. gada 22. augusts) bija latviešu skolotājs un izglītības darbinieks. Ilggadējs Liepājas 5. vidusskolas ķīmijas skolotājs un Liepājas pilsētas Ķīmijas skolotāju metodiskās apvienības vadītājs.
Dzīvesgājums
Dzimis 1926. gada 10. jūnijā lauksaimnieku ģimenē. Pēc skolas pabeigšanas un 2. pasaules kara beigām vairākus gadus strādāja par skolotāju dažādās Liepājas un Liepājas apriņķa skolās (par fizikas, ķīmijas, fizkultūras un matemātikas skolotāju). 1953. gadā kļuva par ķīmijas skolotāju Liepājas 5. vidusskolā, kur strādāja līdz mūža beigām. Skolotāja kvalifikāciju ieguva tikai 1964. gadā Daugavpils Pedagoģiskajā institūtā bioloģijā un ķīmijā.
Brīvajā laikā daudzus gadus darbojies Liepājas Tautas instrumentu orķestrī.
Ir meita Anda Kelveja un dēls Andris Akermanis.
Skolotāja darbs
Strādājot skolēnu sodīšanas nolūkos izmantoja dažādas sodīšanas metodes, skolēniem pēc stundām liekot slaucīt grīdas un uzkopt vai stāvēt stūrī.
Par darbu saņēma vairākas Atzinības un Goda rakstus, ilgus gadus tiekot atzīts par Latvijas PSR labāko ķīmijas skolotāju. Strādājot Liepājas 5. vidusskolā, 40 gadu laikā viņa skolēni republikas mēroga sacensībās ieguva 23 pirmās, 26 otrās, un 30 trešās vietas, Vissavienības ķīmijas olimpiādēs — 5 ceturtās vietas, 3 trešās vietas un 1 otrā vieta.
Pazīstamākie skolēni
Ķīmiju mācīja tādiem Latvijā pazīstamiem cilvēkiem kā medicīniskās ķīmijas speciālistam Edvardam Lavrinovičam, pārtikas un organiskās ķīmijas profesoram Latvijas Lauksaimniecības universitātē Viesturam Kreicbergam, AS "Olainfarm" attīstības direktoram Vilnim Liepiņam un Latvijas Evaņģēliski luteriskās baznīcas arhibīskapam Jānim Vanagam.
Spēlēju, dancoju (animācijas filma)
"Spēlēju, dancoju" ir Latvijas animācijas filma, kas veidota pēc Raiņa tāda paša nosaukuma lugas motīviem un izdota 2007. gadā. Filmas režisore ir Roze Stiebra.
Sižets
Lelde un Zemgus rīko kāzas, tomēr abiem tik svarīgajā notikumā ierodas Kungs, pazemes valdnieks, kurš sev līdzi paņem līgavu Leldi. Kāzās nejauši ieklīdušais spēlmanis Tots uzņemas glābt Leldi.
Plikpūrmaļi
Plikpūrmaļi ir skrajciems Rēzeknes novada Vērēmu pagastā, Adamovas ezera ziemeļaustrumu krastā.
Plikpūrmaļos dzimis rakstnieks, poligrāfiķis Leons Šīrins (1937_2015). Vienā no viņa grāmatam ir pieminēts latgaliskais Plikpūrmaļu nosaukums.
Ciema teritorijā atrodas valsts nozīmes arheoloģiskais piemineklis - Plikpūrmaļu senkapi (Kara kapi).
Alīna Ļebedeva
Alīna Ļebedeva (1985) ir Latvijas krievu cilmes sociālā pedagoģe un bijusī aktīviste no Daugavpils, kura 2001. gada 8. novembrī, pildot Krievijas Nacionālboļševiku partijas uzdevumu, izraisīja incidentu pie Brīvības pieminekļa, mēģinot ar neļķēm iepļaukāt Apvienotās Karalistes princi Čārlzu. 2004. gada 9. janvārī viņa piedalījās Latvijas Izglītības ministrijas durvju dedzināšanas akcijā Rīgā. 2004. gada 21. decembrī viņa piedalījās akcijā Krievijas Federācijas prezidenta Putina administrācijas pieņemšanas telpās Maskavā, tika apcietināta un notiesāta uz diviem gadiem.
2009. gadā Ļebedeva kandidēja Eiropas Parlamenta vēlēšanās no politiskās partijas “Par Dzimteni!” saraksta kā otrā aiz partijas līdera Jura Žuravļova. Pēc tam Ļebedeva uzsāka studijas Latvijas Universitātē, 2012. gadā ieguva bakalaura grādu sociālajā pedagoģijā, kļuva par sertificētu Montesori skolotāju un izveidoja privātu "Montessori Studiju".
Keisuke Cuboi
Keisuke Cuboi (ja; dzimis ) ir japāņu futbolists, bijis Japānas futbola izlases dalībnieks.
Nacionālā izlase
!Kopā||40||0
Johans Bernulli (astronoms)
Johans (III) Bernulli (de, 1744-1807) bija šveiciešu cilmes Berlīnes astronoms, kas cita starpā publicējis ceļojuma aprakstus par savu uzturēšanos Jelgavā un Rīgā (1778).
Dzīvesgājums
Dzimis 1744. gada 4. novembrī Bāzeles fiziķa un matemātiķa Johana (II) Bernulli ģimenē. Arī viņa vectēvs Johans (I) Bernulli (1667—1748) bija matemātiķis. Jau bērnībā atzīts par brīnumbērnu, studēja Bāzeles un Neišateles universitātē, 13 gadu vecumā ieguva filozofijas doktora grādu un 14 gadu vecumā tieslietu maģistra grādu. 19 gadu vecumā Prūsijas karalis Frīdrihs II viņu uzaicināja kļūt par Berlīnes karalisko astronomu un 1764. gadā viņu ievēlēja par Prūsijas Karaliskās zinātņu akadēmijas locekli.
Kopš 1772. gada akadēmijas uzdevumā apceļoja Eiropu (1772—1776, 1777—1779, 1781), uzturoties Krievijas Impērijā, 1776. gadā tika ievēlēts par Pēterburgas Zinātņu akadēmijas locekli. Uzturoties Kurzemes hercogistes galvaspilsētā Jelgavā, 1778. gadā tikās ar hercogu Pēteri un viesojās pie Academia Petrina profesora Johana Jakoba Ferbera un citiem Jelgavas brīvmūrniekiem. Ceļojot uz Rīgu, apmetās Zolitūdes muižiņā.
Miris 1807. gada 13. jūlijā Berlīnē.
Sergejs Lobanovs
Biogrāfija
Sanktpēterburgas šaha skolas audzēknis. Pārstāvējis Krieviju Eiropas un pasaules jauniešu šaha čempionātos, kuros lielākos panākumus guvis 2015. gadā, kad uzvarējis Eiropas jauniešu šaha čempionātā U14 vecuma grupā, 2013. gadā bijis trešais Pasaules jauniešu šaha čempionātā U12 vecuma grupā. Divas reizes pārstāvējis Krievijas komandu pasaules jauniešu U16 komandu šaha olimpiādē (2016-2017), kurās izcīnījis zelta (2017) un sudraba (2016) medaļas komandu vērtējumā, kā arī sudraba (2017) un bronzas (2016) medaļas individuālajā vērtējumā.
2016. gadā izcīnījis trešo vietu Sanktpēterburgas pilsētas šaha čempionātā. 2017. gadā Sanktpēterburgā uzvarējis lielmeistara normas starptautiskajā šaha turnīrā.
Par panākumiem turnīros FIDE 2017. gadā Lobanovam piešķīrusi starptautiskā meistara (IM) nosaukumu.
Ļeskova sala (Dienvidsendviču salas)
Ļeskova sala (ru, en) ir neapdzīvota vulkāniska sala Dienvidsendviču salu arhipelāgā Atlantijas okeāna dienvidos. Administratīvi ietilpst Apvienotās Karalistes valdījumā Dienviddžordžijā un Dienvidsendviču Salās. Sala ietilpst Traversē salu grupā un izvietota ap 50 km uz rietumiem no galvenās salu virknes. Salu veido aktīvs vulkāns, kura aktivitātes (fumarolas) novērotas 1911. un 1964. gadā.
Salu 1819. gadā atklāja Krievijas antarktiskā ekspedīcija Fabiāna fon Belinshauzena vadībā un nosauca par godu ekspedīcijas kuģa Vostok virsniekam leitnantam Arkādijam Ļeskovam.
Džeks Korks
Džeks Frenks Porteuss Korks (en, dzimis ) ir angļu futbolists, spēlē pussarga pozīcijā, pārstāvējis Anglijas futbola izlasi. Kopš 2017. gada Korks pārstāv Anglijas Premjerlīgas komandu Burnley.
Savu karjeru sācis Chelsea vienībā, no kuras, laika posmā no 2006. līdz 2011. gadam, ticis izīrēts vairākām komandām. 2011. gadā pārcēlies uz Southampton, kurai palīdzējis tikt Anglijas Premjerlīgā. Vēlāk spēlējis Premjerlīgas komandā Swansea City, bet 2017. gadā pievienojies Burnley.
Pārstāvējis Lielbritānijas futbola izlasi 2012. gada vasaras olimpiskajās spēlēs. 2017. gadā aizvadījis vienu spēli Anglijas futbola izlasē.
Sasniegumi
Burnley
Rīgas dome (2009—2013)
2009. gadā ievēlētā Rīgas dome bija Rīgas pilsētas pašpārvaldes augstākā iestāde, kas darbojās līdz 2013. gada Rīgas domes vēlēšanām. Tā sastāvēja no 60 deputātiem un darbojās atjaunotajā Rātsnama ēkā Rātslaukumā 1, Vecrīgā. Rīgas domes priekšsēdētājs bija Nils Ušakovs ("Saskaņas Centrs").
2009. gada Rīgas domes vēlēšanas
Pēc 2009. gada Rīgas domes vēlēšanām Rīgas domē iekļuva deputāti no četriem sarakstiem. Vislielāko vēlētāju atbalstu ieguva partijas "Saskaņas centrs" saraksts.
Pelaģiāle
Pelaģiāle (grieķu. πέλαγος — atklātā jūra) jeb pelaģiskā zona ir ūdens slānis virs bentāles jūrās un okeānos, kā arī ezeros, kas ietver sevī pelaģiālās cenozes ekoloģisko zonu. Šī zona aizņem 1,37 mljrd. km3 lielu tilpumu un stiepjas dziļumā līdz 11 km. Pelaģiskā zona ir pretstatīta bentiskajai zonai, kas sevī iekļauj ezeru, jūru un okeānu grunti un virsgrunts līmeni, kā arī litorālo piekrastes zonu.
Ezeru pelaģiāles zonējums
Atkarībā no ūdens temperatūras pazemināšanās ātruma ezeros pelaģiāli iedala 3 zonas: epilimnijs (virsējais ūdens slānis, mazās ūdenstilpēs tas var aizņemt visu ūdens masu), metalimnijs (ūdens slānis, kurā vasaru temperatūras tiešā stratifikācija, palielinoties dziļumam, strauji pazeminās, t.s. temperatūras lēcienslānis) un hipolimnijs (ūdens slānis zem metalimnija, kur raksturīga pazemināta ūdens apmaiņa un nelielas temperatūras svārstības).
Okeānu pelaģiāles zonējums
Okeānos ar dziļumu vides apstākļi mainās daudz būtiskāk — pieaug ūdens spiediens un samazinās Saules apgaismojums. Tur atkarībā no dziļuma pelaģiāli iedala piecās zonās:
Mājas apogs
Senajā Grieķijā mājas apogs bija gudrības un dievietes Atēnas simbols. Mājas apoga zinātniskais nosaukums Athene noctua ir tulkojams kā "nakts Atēna".
Izplatība
Mājas apoga dabiskais izplatības areāls ir Eiropa, izņemot Skandināviju, Centrālāzija, Tuvie Austrumi un Ziemeļāfrika. Suga ir introducēta Lielbritānijā 19. gadsimtā, kā arī Jaunzēlandes Dienvidsalā.
Latvijā
Latvijā mājas apogs agrāk ir ligzdojis, taču mūsdienās ligzdošana ir ļoti maz ticama. Pēdējais zināmais novērojums 2017. gadā Mārupē, bet iepriekšējās desmitgadēs sastapts ne biežāk kā reizi desmit gados. Iekļauts Latvijas Sarkanās grāmatas 3. kategorijā.
Izskats
Ķermeņa garums ap 25 cm, svars 150—170 g. Abi dzimumi krāsoti vienādi: mugura gaiši brūna, uz spārniem apaļi balti plankumi. Krūtis un vēders brūni-balti, raibi. Kājas apspavlotas. Acis dzeltenas, sejas disks nav izteikts.
Franklins Šafners
Franklins Džeimss Šafners (en, dzimis, miris ) bija amerikāņu kinorežisors.
Dzimis Tokijā, Japānā amerikāņu misionāru ģimenē. Savu karjeru iesācis kā televīzijas režisors. 1960. gadā noslēdzis līgumu ar Columbia Pictures. Atpazīstamību ieguvis gan ar kritiķu atzinīgi novērtēto, gan komerciāli veiksmīgo zinātniskā fantastikas filmu "Pērtiķu planēta" (Planet of the Apes, 1968) ar Čārltonu Hestonu galvenajā lomā. Karjeras veiksmīgākā izrādījās viņa nākamā filma — "Patons" (1970). Tā bija biogrāfiska kara filma par ģenerāli Džordžu Patonu ar Džordžu Skotu galvenajā lomā. Filma tika nominēta 10 Amerikas Kinoakadēmijas balvām, no kurām saņēma septiņas, tai skaitā kategorijās "Labākā filma" un "Labākais režisors". Vēlāk režisējis filmas Nicholas and Alexandra (1971), Papillon (1973) ar Stīvu Makvīnu un Dastinu Hofmanu, kā arī The Boys from Brazil (1978) ar Gregoriju Peku un Lorensu Olivjē galvenajās lomās.
No 1987. līdz 1989. gadam bijis Amerikas Režisoru ģildes (Directors Guild of America) prezidents.
Beluha
Beluha (ru — 'baltais', alt — 'trīsgalvis', kz — 'leduskalna smaile') ir 4506 metrus augsts kalns, kas atrodas uz Kazahstānas un Krievijas Federācijas robežas. Augstākā Altaja virsotne, 20. vai 21. augstākā Krievijas Federācijas virsotne. Līdz ar vairākām citām vietām iekļauts UNESCO Pasaules mantojuma objektā Altaja Zelta kalni. Beluhas kalna nogāzēs sākas Katuņas upe.
Dušans Bajevičs
Dušans Bajevičs (bs; dzimis Mostarā) ir Bosnijas un Hercegovinas futbola treneris un bijušais futbolists. Spēlējis aizsarga pozīcijā, bijis Dienvidslāvijas futbola izlases dalībnieks. No 2019. līdz 2020. gadam bija Bosnijas un Hercegovinas izlases galvenais treneris.
Futbolista karjera
Futbolu sācis spēlēt dzimtās pilsētas Mostaras komandā "Velež". 1972. gadā tika atzīts par Dienvidslāvijas gada labāko futbolistu. "Velež" sastāvā divas reizes izcīnīja otro vietu Dienvidslāvijas čempionātā. 1977. gadā pārgāja uz Grieķijas klubu Atēnu AEK. 1977.—1978. gada sezonā kļuva par Grieķijas čempionu un uzvarēja arī Grieķijas kausa izcīņā. 1978.—1979. gada sezonā izcīnīja otro Grieķijas čempiontitulu. 1981. gadā atgriezās "Velež", kurā arī noslēdza karjeru 1983. gadā.
Dienvidslāvijas futbola izlasē spēlēja no 1970. līdz 1977. gadam. Piedalījās 1974. gada FIFA Pasaules kausa finālturnīrā, kā arī guva vārtus spēlē pret Zairu. Kopā izlases rindās aizvadījis 37 spēles un guvis 29 vārtus.
Trenera karjera
Pēc spēlētāja karjeras beigām kļuva par treneri. No 1984. līdz 1988. gadam vadīja Mostaras "Velež". 1986. gadā izcīnīja Dienvidslāvijas kausu. 1988. gadā kļuva par Atēnu AEK galveno treneri. Bajevičs četras reizes aizveda komandu līdz Grieķijas čempionu titulam. Vēlāk strādājis arī citos Grieķijas klubos — Pirejas "Olympiacos", Saloniku PAOK, Saloniku "Aris" un Atromitos. Ar Olympiacos četras reizes uzvarēja Grieķijas augstākajā līgā un divas reizes izcīnīja Grieķijas kausu. Arī ar PAOK 2001. gadā kļuva par Grieķijas kausa ieguvēju.
2006.—2007. gada sezonā strādāja Serbijā ar Belgradas "Crvena Zvezda". Bijis arī Kipras kluba AC Omonia galvenais treneris. tika apstiprināts par Bosnijas un Hercegovinas izlases galveno treneri. Izlase nespēja kvalificēties 2020. gada Eiropas čempionāta finālturnīram un ieņēma pēdējo vietu 2020.—2021. gada UEFA Nāciju līgas grupā. Bajeviča līgums netika pagarināts.
Rubīna samtbeka
Rubīna samtbeka jeb sarkanā rubīnbeka (Xerocomus rubinus jeb Rubinoboletus rubinus, agrāk arī Chalciporus rubinus) ir maza, Latvijā iespējami ļoti reti atrodama beku dzimtas sēne, kuras augļķermeņi ir ēdami, bet aizsargājami retuma dēļ. Pēc pēdējām klasifikācijas izmaiņām tā pieskaitīta jaunizveidotajai rubīnbeku ģintij (Rubinoboletus), kurā izraudzīta par tipisko sugu, taču Latvijā vēl parasti tiek lietots sēnes agrākais samtbeku ģints nosaukums (Xerocomus). Suga, vadoties no iespējamās atrašanas pie Lubānas, tika iekļauta Latvijas Sarkanajā grāmatā, taču pašlaik nav pārliecības, ka tā tiešām ir atrasta Latvijā un tādēļ tā tikusi svītrota no īpaši aizsargājamo sugu saraksta, lai gan tehnisku iemeslu dēļ vēl palikusi Sarkanajā grāmatā.
Augšanas apstākļi
Dažādu koku mikorizas sēne. Aug pa vienai vai mazās grupās zāļainās vietās vai pārplūstošās pļavās, parasti zem ozoliem, īpaši veciem un vientuļi stāvošiem. Reti - uz ozolu celmiem. Pasaulē zināmas tikai ap 40 augšanas vietu, praktiski visas no tām Eiropā. Aug no jūlija līdz septembrim, gados ar sausu un vēsu klimatu augļķermeņi var neveidoties vispār.
Barības vērtība
Ēdama. Sēne ir ārkārtīgi reta un tāpēc pārtikā izmantot to nav vēlams.
Līdzīgās sugas
Piparu rubīnbekas cepurīte ir dzeltenīgi brūna un mīkstums dzeltenīgā nokrāsā, un tā aug zem bērziem un skujkokiem.
Kendra Harisone
Kendra Harisone (en; dzimusi ) ir amerikāņu vieglatlēte, startē 100 metru barjerskrējiena distancē.
2015. gada pasaules čempionātā pusfinālā veica pāragru startu un tika diskvalificēta.
2016. gada maijā distanci veica 12,24 s, kas bija otrais visu laiku labākais rezultāts vēsturē. ASV atlases sacensībās startam Harisone finišēja 6. vietā, tādējādi neiekļūstot izlases sastāvā. 2016. gada jūlijā, distanci veicot 12,20 s, Dimanta līgas sacensībās laboja iepriekš bulgārietei Jordankai Donkovai piederējušo pasaules rekordu, kas šajā statusā noturējās 28 gadus.
Cīņas sports 2004. gada vasaras olimpiskajās spēlēs
Cīņas sports 2004. gada vasaras olimpiskajās spēlēs bija viens no 28 olimpiādes programmā iekļautajiem sporta veidiem. Tā sacensības notika no 22. un 29. augustam Atēnu olimpiskajā hallē "AnoLiosia". Vīrieši sacentās grieķu-romiešu un brīvajā cīņā, bet sievietes tikai brīvajā cīņā. Šīs bija pirmās olimpiskās spēles, kurās bija iekļauta brīvā cīņa sievietēm. Kopā cīņas sportā tika sadalīti 18 medaļu komplekti.
No Latvijas cīkstoņiem olimpiādes grieķu-romiešu cīņas sacensībās smagajā svarā (līdz 96 kg) piedalījās Igors Kostins. Viņš pirmajā cīņā zaudēja Uzbekistānas pārstāvim Aleksejam Čeglakovam, otrajā — turkam Mehmetam Ezalam un turnīru noslēdza 17. vietā.
Kabelo Seriba
Kabelo Seriba (dzimis ) ir Dienvidāfrikas futbolists, aizsargs. No 2017. gada līdz 2019. gadam spēlējis FS METTA/Latvijas Universitāte sastāvā.
Rihards Gustavs Borgelins
Rihards Gustavs Borgelins (da, — ) bija dāņu virsnieks, komandējis dāņu brīvprātīgos Igaunijas un Latvijas brīvības cīņās.
Dzīvesgājums
Dzimis Herningā, Dānijā. Pēc Herningas semināra un reālskolas pabeigšanas iestājies Kronborgas virsnieku skolā, kuru absolvējis 1911. gadā. Pēc tam turpinājis dienestu aktīvajā armijā — 1912. gadā leitnants, 1916. gadā kapteinis.
Borgelins 1918. gadā, būdams kaprāļu skolas instruktors, piekrita komandēt dāņu brīvprātīgo vienību — Dāņu un baltiešu palīdzības korpusu, kura uzdevums bija atbalstīt Igaunijas bruņotos spēkus cīņās pret lieliniekiem.
Igaunijā ar brīvprātīgo korpusu, kurā dienēja ap 200 karavīru, ieradies 1919. gada aprīlī. Līdz 1. septembrim komandējis korpusu Igaunijas, kā arī Latvijas brīvības cīņās, tajā skaitā kaujās par Veru, Jēkabpili un Pleskavu.
1919. gada 1. septembrī paaugstināts par pulkvedi leitnantu. un gada nogalē iecelts par Krievijas Ziemeļrietumu armijas kontrolieri, savukārt pēc tās likvidācijas turpinājis dienestu Igaunijas bruņotajos spēkos — rezerves pulkā, kājnieku instruktoru skolā, kā arī ģenerālštābā. Apbalvots ar Igaunijas Brīvības krustu un Lāčplēša Kara ordeni. Par dalību Igaunijas brīvības cīņās saņēmis Maidlas muižu, kur mitis ar ģimeni.
Daiki Takamacu
Daiki Takamacu (ja; dzimis ) ir japāņu futbolists, bijis Japānas futbola izlases dalībnieks.
Nacionālā izlase
!Kopā||2||0
Lilioma dziesma
Tā sacerēta līdztekus dziesmām „Policista songs”, „Mēness leitnants”, „Vēlā roze” un „Akāciju palags” režisora Alfrēda Jaunušana Drāmas teātra muzikālajai izrādei "Lilioms". „Lilioma” pirmizrāde notika 1971. gada 5. aprīlī, sākumā Liliomu tēloja Uldis Dumpis, vēlāk Ģirts Jakovļevs. Lugu samērā drīz izņēma no repertuāra, bet dziesmas no tās kļuva populāras.
2018. gadā "Lilioma dziesma" ieguva 21. vietu Radio SWH organizētajā LVtop100 aptaujā.
Rallijs Kurzeme
Rallijs Kurzeme ir senākais un tradīcijām bagātākais autorallijs Baltijas valstīs, kas notiek Liepājā un tās apkārtnē, pa ātrajiem un līkumotajiem Lejaskurzemes un Rietumkursas augstienes ceļiem. Viena no rallija "Kurzeme" ikonām ir leģendārais Vecpils ātrumposms, kas ir slavenākais ātrumposms Baltijas valstīs un tiek saukts gan par Baltijas rallija pērli, gan rallija augstskolu.
2016. gada 6. maijā Ātruma festivāls — rallijs "Kurzeme" atklāja grants ralliju sezonu visā Austrumeiropā.
Rallijs "Kurzeme" (1965—1974)
Autoralliju "Kurzeme" pirmo reizi rīkoja 1965. gadā Liepājas piena kombināta Autosporta sekcija tās vadītāja Mārtiņa Seska vadībā kopā ar pilsētas autosporta entuziastu grupu. Sacensību nosaukumu akceptēja piena kombināta direktors Krišs Balodis.
Pirmajās sacensībās piedalījās 65 ekipāžas, no kurām lielākā daļa dalībnieku bija ar mazu sacensību pieredzi vai pat pilnīgi bez priekšstata par autorallija sacensībām, tomēr pirmās sacensības iepatikās gan sportistiem, gan arī skatītājiem. No norakstītām automašīnām tika "būvētas" sporta mašīnas, un 1966.gadā sacensības jau pulcēja kuplu un spēcīgu dalībnieku sastāvu arī no citām republikas pilsētām.
Ja 1965.gadā izcīnīja tikai Liepājas piena kombināta dāvāto ceļojošo balvu kravas automašīnu klasē, tad 1966.gadā sportisti cīnījās jau par divām ceļojošām balvām — vieglo automašīnu klasē izcīnīja ATD CAMK (Autotransporta darbinieku centrālais auto moto klubs) Liepājas nodaļas dāvāto balvu.
Pirmās sacensības notika kā viendienu automobiļu sacensības un ilga astoņas stundas, savukārt jau 1966.gadā sacensības norisinājās 24 stundas nepārtrauktā kustībā. Pie Autosporta sekcijas dibināšanas šūpuļa stāvēja Ardis Vīnkalns, Manfreds Arnaks un Mārtiņš Sesks, savukārt sacensībās visus gadus nenogurstoši strādājuši un palīdzējuši rīkošanā arī Arnolds Pūstnieks, Bruno Grīniņš, Kārlis Jansons, Tālivaldis Bredovskis, Vilnis Holštroms un daudzi citi. Visus gadus sacensības noformējis, nozīmes, medaļas veidojis Liepājas piena kombināta mākslinieks Vincents Alksnis. Ik gadus kopējis, griezis, trasē salis un lijis galvenais konstruktors Imants Freimanis.
Sacensību organizatoriskais līmenis un teicamā sacensību vadība guva ievērību Latvijas PSR autosporta federācijā, tādēļ 1968.gadā notika Latvijas PSR meistarsacensības kravas automašīnu klasē. Par to smagumu liecina tas, ka no startējošām 42 ekipāžām sacensības beidza tikai 22 ekipāžas. Latvijas PSR meistarsacensības kravas automašīnu klasē notika arī 1969.gadā, savukārt 1972. un 1974.gadā rallijs "Kurzeme" pirmo reizi bija Latvijas PSR meistarsacensības gan kravas, gan arī vieglajām automašīnām.
PSRS čempionāts Liepājā (1975—1987)
Autosporta attīstība Liepājas pusē bija ļoti strauja, un dažu gadu laikā no norakstītiem automobiļiem tapa vairāk nekā 100 sporta automašīnu rallijiem un krosa sacensībām. Ļoti populārs Liepājas pusē bija arī motosports un braukšana ar ātrumlaivām, un ar Liepājā strādājošo ražošanas uzņēmumu atbalstu tehnisko sporta veidu entuziasti ar panākumiem startēja sacensībās visā Latvijā un tālu aiz tās robežām.
70.gadu vidū radās nenoteiktība sacensību finansēšanā, tādēļ autorallija rīkošanu pārņēma autoamatieru biedrības pirmorganizācija. Tā radās amatieru rallijs "Līgo-75", kas gadu vēlāk jau spēja pulcēt sporta klases braucējus, un no 1976.gada līdz 1979.gadam notika ar nosaukumu "Lielais Līgo" (atsevišķos materiālos tika lietots arī nosaukums "Dižais Līgo").
Dalībnieku, skatītāju uzmundrināta un iedvesmota autosekcija 1981. gadā atsāka sacensību rīkošanu, sarīkojot vienlaikus Latvijas un PSRS meistarsacensības "Kurzeme-81". Visaugstākā līmeņa sacensības tajā laikā notika 1985.gadā, kad PSRS čempionāta posmā rallijā "Kurzeme" uz starta stājās arī visas savienības elitārākā rallistu grupa — PSRS izlases dalībnieki, kuriem ierasties Liepājā, lai izbrauktu slavenos "dopus" bija goda lieta. "1963.gadā strādāju Liepājas piena kombinātā, un pie manis ieradās Automoto kluba delegācija — Vīnkalns un Arnaks. Tolaik Automoto klubs bija varen štengrs un to vadīja velna vīrs Vanags. Viņiem bija plaša saimniecība — vieglās automašīnas, autobusi. Nopietni darbojās. Tā viņi arī mani, piensaimnieku, ieinteresēja, bet man tolaik pat autovadītāja apliecības nebija. Pavisam drīz jau kļuvu par kluba padomes priekšsēdētāju un sapratu, ka jābrauc dziļākos ūdeņos. Kluba vadītāji Rīgā neticēja, ka mēs kaut ko pasāksim, bet re — 1965.gadā notika pirmais rallijs "Kurzeme". Sākums bija varen interesants, iemaņu nevienam nebija, bet taisījām, un kaut kas sanāca arī," stāsta Mārtiņš Sesks, kurš katru reizi pēc rallija dievojies, ka vairs nekad neko netaisīs.
1987.gadā notika pēdējais rallijs "Kurzeme", jo finansiālu iemeslu dēļ Liepājas piena kombināta Autosporta sekcija sacensības rīkot vairs nevarēja.
No amatieru rallija līdz Ātruma festivālam (1994—2015)
Pēc ilgāka pārtraukuma, 1994.gadā, kopā sagāja vīri no Liepājas Sporta tehniskā centra un firmas "Autocentrs", un noorganizēja ralliju sev un citiem — "Liepāja 94". Pirmajā gadā pēc atjaunošanas tās bija amatieru rallija sacensības, savukārt jau 1995.gadā Liepāja atkal uzņēma Latvijas rallija čemponāta posmu un autosporta kalendārā no jauna parādījās leģendārais nosaukums rallijs "Kurzeme".
"Uzskatījām, ka, pirmkārt, autorallijs Kurzemes pusē jāreanimē caur autoamatieru kustību. Paskatoties vēsturē, autosports jau šādu ceļu ir gājis, tāpēc uzrīkojām amatieru ralliju "Liepāja-94" un saņēmām necerēti daudz pieteikumu, tai skaitā arī no sportistiem. Domāju, ka tuvākajos gados rallijam autoamatieru līmenī jākļūst arvien populārākam. Tas vairāk jāpiesātina ar ātruma elementiem, protams, neļaujot sasniegt augstus gala ātrumus, jo vairumā gadījumu mašīnas nav apgādātas ar drošības karkasiem. Kā piemēru ātruma elementiem gribu minēt kartinga trases, sprintu uz asfalta seguma, sprintu uz grants ceļiem, kalnā braukšanu, slalomus. Šie un citi autosporta elementi amatieru rallijā ir nepieciešami," tā 1995.gadā rakstīja viens no rallija "Kurzeme" atjaunotājiem Uldis Sesks.
Par rallija "Kurzeme" atjaunošanu jāpateicas autosporta entuziastiem no autokluba "Kurzeme", kuru pēc Dainara Damberga un Ulda Seska iniciatīvas dibināja desmit domubiedri. Autosporta tradīciju atjaunošanā un nostiprināšanā aktīvi iesaistījās arī Arnis Būčiņš, Arnis Linde, Andris Bražis, Māris Birznieks, Jānis Jēkabsons, Agris Skutulis, Laimonis Francis un Vilnis Žīmants. Autoklubs "Kurzeme" bija gan rallija "Kurzeme" rīkotājs, gan arī Latvijas Automobiļu federācijas apstiprināts oficiālais autosacensību rīkotājs Dienvidkurzemē, un gandrīz katru nedēļas nogali rīkoja sacensības auto daudzcīņā un izdeva arī laikrakstu "Auto un Sports", ko izplatīja visā Latvijā.
Rallija "Kurzeme" rīkotāju mērķi bija augsti. Drīz vien savu svētību deva arī Starptautiskā automobiļu federācija (FIA), un jau 1997.gadā Liepājā notika pirmais starptautiskais rallijs "Kurzeme". Kopš tā laika uzņemti ne tikai Latvijas, bet arī Lietuvas, Igaunijas un Krievijas čempionāta posmi, bet no 2001.gada līdz 2003.gadam "Kurzeme" tika novērtēta arī kā labi organizēts Eiropas čempionāta posms.
Kopš 2010. gada "Kurzeme" kļuvis par kaut ko vairāk nekā tikai ralliju — tas ir ātruma festivāls, kas pulcē gan Latvijas un tuvāko kaimiņvalstu labākos rallija braucējus, gan citu motoru sporta veidu pārstāvjus.
Entonijs Deiviss
Entonijs Maršons Deiviss (en; dzimis Čikāgā) ir amerikāņu basketbolists, spēlē spēka uzbrucēja un centra pozīcijā. 2022. gadā pārstāv Nacionālās basketbola asociācijas (NBA) klubu Losandželosas "Lakers", bet iepriekš septiņas sezonas spēlēja Ņūorleānas "Pelicans" sastāvā. Kopā ar "Lakers" kļuva par 2020. gada NBA čempionu, ir arī olimpiskais un pasaules čempions ASV basketbola izlases sastāvā, kā arī 2012. gada NCAA čempions.
Karjera
Vidusskolā mācījās Perspectives Charter skolā dzimtajā Čikāgā, Ilinoisā. Katru vidusskolas gadu tika iekļauts vairākās All-American izlasēs. 2011. gadā uzsāka studijas Kentuki Universitātē un pārstāvēja tās basketbola komandu "Wildcats" NCAA čempionātā. Pirmajā gadā viņš "Wildcats" sastāvā kļuva par NCAA čempionu, pats E. Deiviss tika atzīts par ievērojamāko sniegumu uzrādījušo spēlētāju (Most Outstanding Player). Tāpat viņš bija sezonas labākais pirmās divīzijas bloķētājs un saņēmis vairākus apbalvojumus.
2012. gada NBA draftā E. Deivisu Ņūorleānas "Hornets" (vēlākā "Pelicans") izraudzījās ar kopējo pirmo kārtas numuru. "Pelicans" sastāvā aizvadījis sepiņas sezonas, sasniedzot izcilus individuālus panākumus (sešas reizes piedalījies NBA Visu Zvaigžņu spēlē), tomēr komanda tikai divās no šīm sezonām spēja kvalificēties izslēgšanas spēlēm.
2019. gada vasarā E. Deiviss apjomīgā maiņas darījumā tika aizmainīts uz Losandželosas "Lakers" pret Lonzo Bolu, Brendonu Ingramu un Džošu Hartu, kā arī trim pirmās kārtas drafta izvēlēm. Kopā ar "Lakers" kļuva par 2020. gada NBA čempionu, līdzās Lebronam Džeimsam būdams viens no diviem komandas līderiem.
2020. gada 3. decembrī E. Deiviss parakstīja jaunu līgumu ar "Lakers", kas paredz, ka piecu gadu laikā viņš saņems 190 miljonu dolāru lielu atalgojumu.
ASV izlase
ASV basketbola izlases sastāvā svinējis uzvaru  un 2014. gada Pasaules kausā.
Izslēgšanas spēles
References:
Melnais Ādams
"Melnais Ādams" (en) ir 2022. gada ASV supervaroņu filma par DC Comics tēlu Melno Ādamu, ko atveido Dveins Džonsons. Tas ir filmas "Šezam!" (2019) atvasinājums un vienpadsmitā filma DC Extended Universe (DCEU). Filmas režisors ir Žaume Kulets-Serra, scenārija autori ir Ādams Štikels, Rorijs Heinss un Sorabs Noširvani. Džonsons ir arī viens no producentiem. Pārējās lomās filmējas Eldiss Hodžs, Noass Sentineo, Sāra Šahi, Marvans Kenzari, Kvintesa Svindela, Mo Amers, Bodi Sabongui un Pīrss Brosnans. Filmu veidojušas studijas New Line Cinema, DC Films, Seven Bucks Productions un FlynnPictureCo., bet izplata studija Warner Bros. Pictures.
Džonsons jau bija izvēlēts lomai jau filmas "Šezam!" izstrādes sākumā un 2014. gada septembrī apstiprināja, ka atveidos ļaundari Melno Ādamu, tomēr vēlāk producenti nolēma varonim izveidot atsevišķu filmu. Līgumu ar Štikelu noslēdza 2017. gada oktobrī. Kolets-Serra projektam pievienojās 2019. gada jūnijā. Sākotnējā filmas pirmizrāde bija ieplānota 2021. gada decembrī, taču to atlika COVID-19 pandēmijas ierobežojumu dēļ. Nākamajā gadā veica papildu aktieru atlasi, tostarp četrus Amerikas Taisnības sabiedrības locekļus, un scenāriju pārrakstīja Heinss un Noširvani. Filmēšana ilga no 2021. gada aprīļa līdz augustam Trilith Studios Atlantā, Džordžijas štatā, kā arī Losandželosā.
Mazā bilžu rāmītī
"Mazā bilžu rāmītī" ir Renāra Kaupera komponēta dziesma ar Imanta Ziedoņa vārdiem, kuras publisko pirmatskaņojumu, pieteiktu kā mīlas madrigālu, Ērika Ešenvalda aranžējumā 2010. gada pavasarī izpildīja jauniešu koris „Kamēr...”.
Dzejoli „Mazā bilžu rāmītī” Imants Ziedonis nolasīja 2004. gada vasarā savā dzejas un mūzikas vakarā „Atsaukšanās”. Renārs Kaupers dziesmu ar šiem Ziedoņa vārdiem sacerēja kā dāvanu dzimšanas dienā savai sievai Agnesei. 2011. gadā dziesmu iekļāva Imanta Ziedoņa fonda "Viegli" izdotajā tāda paša nosaukuma albumā, bet 2012. gadā tās krievisko versiju ar nosaukumu „Pамочка” iekļāva albumā "Чайки на крышах".
2018. gadā "Mazā bilžu rāmītī" ieguva 22. vietu Radio SWH organizētajā LVtop100 aptaujā.
Latvijas Vēstnesis (izdevējs)
Latvijas Vēstnesis ir Latvijas Republikas oficiālais izdevējs, kas veic valsts deleģēto funkciju nodrošināt oficiālo publikāciju un sistematizēt tiesību aktus. Izdevēja darbība ir cieši saistīta ar Latvijas Republikas Satversmes 90. panta "Ikvienam ir tiesības zināt savas tiesības" īstenošanu. Iedzīvotājiem ir tiesības būt informētiem par savām tiesībām, pienākumiem un atbildību. Lai to īstenotu, Latvijas Vēstnesis uztur vairākas specializētas tīmekļa vietnes, tajā skaitā izdod oficiālo izdevumu "Latvijas Vēstnesis".
Oficiālo publikāciju un tiesiskās informācijas likums nosaka, ka oficiālais izdevējs "Latvijas Vēstnesis" īsteno valsts politiku oficiālās publikācijas un tajā ietvertās informācijas sistematizācijas jomā, veicina izpratni par normatīvajos aktos noteiktajām privātpersonu tiesībām un pienākumiem, nodrošina valsts oficiālās informācijas sniegšanu, oficiālās publikācijas un tajā ietvertās informācijas sistematizācijas procesu.
Vēsture
Oficiālais izdevējs tika nodibināts ar Ministru Padomes 1993. gada 2. februāra lēmumu Nr. 47 „Par valsts uzņēmuma „Latvijas Vēstnesis” nodibināšanu”. Kopš 1993. gada Latvijas Republikā oficiālās publikācijas funkcija tiek īstenota, valsts informāciju publicējot oficiālajā izdevumā "Latvijas Vēstnesis". 1993. gada 25. februārī iznāca pirmais laikraksta "Latvijas Vēstnesis" numurs. Toreiz valsts oficiālajam izdevējam izvirzīja šādu darba lauku laikraksta "Latvijas Vēstnesis" — Latvijas Republikas oficiālā laikraksta — izdošana, nodrošinot tajā Latvijas Republikas likumu, lēmumu un citu normatīvo aktu, kā arī to skaidrojumu publicēšanu. Valsts varas un pārvaldes institūciju un pašvaldību darbības atspoguļošana, kā arī šo institūciju izdoto normatīvo aktu un paziņojumu, tieslietu iestāžu, privatizācijas un tiesu paziņojumu publicēšana. Kā arī dokumentālas literatūras izdošana un tematisku kopojumu izdošana par statistikas, tieslietu, socioloģijas un citām aktuālām problēmām.
2000. gadā valsts uzņēmums reorganizēts par VSIA.
2012. gada 1. jūlijā stājās spēkā Oficiālo publikāciju un tiesiskās informācijas likums. Šā likuma mērķis ir nodrošināt privātpersonu tiesības būt informētām par savām tiesībām un pienākumiem, reglamentējot tām saistošo tiesību aktu un oficiālo paziņojumu izsludināšanu, publicēšanu, spēkā esamību un pieejamību. Likums nosaka, ka "Latvijas Vēstnesis" ir oficiālā izdevuma izdevējs.
Ar 2013. gada 1. janvāri Latvija pilnībā pārgāja uz oficiālo publikāciju elektroniskā formātā, tas ir, oficiālais izdevums "Latvijas Vēstnesis" pieejams vietnē www.vestnesis.lv un vairs netiek izdots drukātā formātā.
"Latvijas Vēstnesis"
Tā saturs ir publiski ticams un saistošs. Oficiāla publikācija ir Latvijas oficiālajā izdevumā "Latvijas Vēstnesis" publicētā informācija. Neviens nevar aizbildināties ar oficiālajā izdevumā publicētu tiesību aktu vai oficiālo paziņojumu nezināšanu.
Likumi.lv
Kopš 2011. gada 1. februāra šajā vietnē normatīvo aktu sistematizēšanas funkciju nodrošina Tieslietu ministrija. Sistematizācijas minimālās prasības nosaka 2014. gada 18. februāra Ministru kabineta noteikumi Nr. 101 "Starptautisko līgumu uzskaites un tiesību aktu sistematizācijas noteikumi". Sistematizētiem tiesību aktiem ir informatīvs raksturs. Ja tiek konstatēta pretruna starp sistematizēto tiesību aktu un tiesību akta oficiālo publikāciju, vadās pēc oficiālās publikācijas.
LV portāls
Portāls par Latviju un mums Latvijā. Palīgs tiesību aktu izpratnei: aktuāli, noderīgi un vienkārši skaidrojumi par likumdošanas procesu un tiesisko regulējumu Latvijā, problēmraksti, viedokļi un intervijas par sabiedrībā nozīmīgiem notikumiem, Latvijas vērtībām un valsts attīstību.
Arijanets Muričs
Arijanets Anans Muričs (sq, cnr, dzimis ) ir Kosovas futbolists, spēlē vārtsarga pozīcijā, Kosovas futbola izlases dalībnieks. Kopš 2022. gada Muričs pārstāv Anglijas Premjerlīgas komandu Burnley.
Iepriekš Muričs ir spēlējis Anglijas komandās Manchester City un Nottingham Forest, Nīderlandes komandās NAC Breda un Willem II, kā arī Spānijas komandā Girona.
Kosovas futbola izlases rindās debitējis 2018. gadā.
Sasniegumi
Manchester City
Burnley
The Boys from Brazil
The Boys from Brazil ir 1978. gada ASV trillera filma, kuras režisors ir Franklins Šafners. Filmā galvenās lomas atveido Gregorijs Peks, Lorenss Olivjē, Džeimss Meisons un Bruno Gancs. Filma ir balstīta uz Aira Levina 1976. gada tāda paša nosaukuma romāna.
Filma stāsta par nacistu mednieku, kurš Paragvajā atklāj draudīgu un savādu Jozefa Mengeles plānu, lai atjaunotu Trešo reihu.
The Boys from Brazil pirmizrāde notika. Filma saņēma atšķirīgus kritiķu vērtējumus un tika nominēta trim Amerikas Kinoakadēmijas balvām kategorijās "Labākais aktieris" (Olivjē), "Labākā montāža" un "Labākā oriģinālmūzika".
Filantropija
Filantropija ir naudas, laika, zināšanu vai citu privāto resursu plānota ziedošana labiem (sabiedrības) mērķiem, nesagaidot par to nekādu atlīdzību.
2012. gada NBA drafts
2012. gada NBA drafts notika Prudential Center Ņuarkā, Ņūdžersijā, ASV. Šajā ceremonijā NBA klubi izraudzījās ASV universitāšu basketbolistus, kā arī citus draftam pieteikušos spēlētājus.
notikušajā NBA drafta loterijā uzvarēja Ņūorleānas "Hornets", kas deva klubam iespēju izdarīt pirmo izvēli draftā. Ar pirmo numuru "Hornets" izraudzījās Entoniju Deivisu. Kopumā ceremonijā tika izvēlēti 60 spēlētāji.
Filantropija
Filantropija ir vēlme veicināt citu cilvēku labklājību, īpaši ar dāsnu ziedojumu labiem mērķiem. Nevalstiskas organizācijas to piemēro arī savam darbības mērķim un redzējumam. Latvijas Universitātes Fonda gadījumā termins tiek formulēts, kā nesavtīga izglītības, zinātnes, mākslas, sporta un kultūras finansiāla, materiāla un informatīva atbalstīšana.
Filantropi no Latvijas
Starptautiski pazīstami latviešu filantropi.
Bruno Šulcs
Bruno Šulcs (, dzimis, miris ) bija mūsdienu Ukrainā dzimis ebreju izcelsmes poļu rakstnieks, kritiķis un grafiķis. Pazīstamākie darbi - 1934. gada stāstu krājums "Kanēļa veikaliņi" (Sklepy cynamonowe) un 1937. gadā izdotais romāns "Sanatorija "Zem smilšu pulksteņa"" (Sanatorium Pod Klepsydrą). Gandrīz visu mūžu pavadījis dzimtajā Drohobičā.
Dzimis ebreju tirgotāja ģimenē. Mācījies ģimnāzijā dzimtajā Drohobičā. Studēja arhitektūru Ļvivas politehnikumā, bet no 1914. līdz 1915. gadam Vīnē mācījās gleznošanu. Pēc Vācijas iebrukuma Polijā Bruno Šulcs tika ievietots Drohobičas geto. 1942. gadā Bruno Šulcu uz ielas nošāva kāds esesietis.
1975. gada Pasaules čempionāts hokejā
1975. gada Pasaules čempionāts hokejā notika Minhenē un Diseldorfā, Rietumvācijā, no 1975. gada 3. līdz 19. aprīlim. Tas bija 42. Pasaules čempionāts hokejā.
Čarna Haņča
Čarna Haņča jeb Melnā Haņča (pl, be, lt) ir 145 kilometrus gara Nemunas kreisā krasta pieteka Polijā, Lietuvā un Baltkrievijā.
Izteka no Haņčas ezera. 108,5 metrus dziļais Haņčas ezers ir dziļākais ezers Polijā. Tek dienvidaustrumu virzienā. Caurtek Vigru ezeram. Lejtecē veido Lietuvas — Baltkrievijas valsts robežu. Lielākā pieteka — Mariha (arī Seina). Lielākā apdzīvotā vieta upes krastos — Suvalki.
Barbe
Barbe (Barbus barbus) ir karpu dzimtas (Cyprinidae) saldūdens zivju suga, kuras dabīgais izplatības areāls aptver plašu reģionu Eiropā. Tā ir iecienīts loms makšķerēšanas sporta cienītājiem, bet pārtikā to lietot nebūtu ieteicams, tā kā mātītes nārsta laikā un ikri ir indīgi.
Izplatība
Barbe mājo uz ziemeļiem no Pireneju kalniem un Alpiem, no Adūras upes (Francijā) rietumos līdz Nemūnas baseinam Lietuvā, Krievijā un Baltkrievijā, Ziemeļu un Baltijas jūras dienvidkrastu upju baseinos, kā arī Melnās jūras Donavas un Dņepras baseinos. Barbe viegli piemērojas un iedzīvojas jaunos dzīves apstākļos. Tā ir introducēta Marokā, Itālijā un Lielbritānijā.
Latvijā
Latvijā barbe novērota 1937. gadā, kad viens eksemplārs ticis atvests uz Rīgas tirgu no Liepājas reida. Vēlāk pierakstos šis gadījums attiecināts uz Bārtas lejteci pie Liepājas. 1960. gadā barbe attiecināta arī uz Daugavas un Ventas baseinu. Mūsdienās Latvijā neviena savvaļas populācijas pastāvēšana nav zināma, tomēr barbe sastopama vairākās upēs Lietuvā un Baltkrievijā. Areāla robeža ir Nemunas baseins.
Izskats
Mugura barbei zaļganbrūna vai zaļganpelēka, sāni zaļgandzelteni, vēders bālgans vai pelēcīgs. Vēdera spuras, krūšu spuras un anālā spura sarkanīgas vai oranžas. Astes spura nesimetriska: apakšējā spuras daļa īsāka un noapaļota, augšējā garāka un smailāka. Muguras spuras pēdējais nezarotais stars ar zobiņiem. Pie mutes 4 taustekļi. Uz sānu līnijas 53—63 zvīņas. Pirms nārsta tēviņiem uz galvas un muguras izveidojas nārsta kārpiņas.
Uzvedība un barība
Barbe galvenokārt uzturas strauji plūstošās, vidēji lielās upēs ar grantainu vai akmeņainu gultni, lai gan sastopama arī lēnās upēs un iedzīvojas arī stāvošās ūdenstilpēs, piemēram, ezeros. Vislabāk jūtas tilpnēs ar ūdens temperatūru 15—22° C. Mazuļi uzturas baros, bet pieaugušie īpatņi pa vienam vai nelielos bariņos, tuvu upes gultnei. Lielākas koncentrācijas veido nārsta laikā un ziemojot. Ziemā barbe ir mazaktīva. Tai pavasarī novērota līdz 34 km tāla migrācija. Barbe barojas naktī un krēslas stundās (no rīta un vakarā), barību meklējot uz gultnes. Reizēm barošanās notiek arī dienas laikā, ja ūdens ir dziļš un tumšs. Barojas ar kukaiņu kāpuriem, vēžveidīgajiem, gliemjiem un nelielām zivtiņām, retos gadījumos ar aļģēm.
Vairošanās
Dzimumgatavība barbei iestājas 1—9 gadu vecumā, sasniedzot 9—35 cm garumu. Tēviņi dzimumgatavību parasti sasniedz 3—4 gadu vecumā, mātītes 5—8 gados. Nārsto no aprīļa līdz augustam, kad ūdens temperatūra ir 10—29 °C, smilšainās, akmeņainās un oļainās vietās. Nārsts var notikt gan seklumā, gan dziļumā, no 30 cm līdz 3 m dziļumā. Barbei raksturīgs porciju nārsts 2—3 piegājienos ar 10—20 dienu starplaiku. Parasti ar vienu mātīti nārsto vairāki tēviņi. Ir novēroti pat 130 tēviņi ap vienu mātīti. Auglība 3—155 tūkst. ikru. Ikri tiek nērsti sekli izveidotā grants bedrītē, tie nav lipīgi. To attīstība ilgst 3—20 dienas, atkarībā no ūdens siltuma. Mazuļi uzturas upju seklajos krastos, barojas gan dienā, gan naktī. Barbe var sasniegt 20—25 gadu vecumu.
Barbe kā pārtikas zivs
Daudzos informatīvos avotos tiek atzīmēts, ka barbes mātītes nārsta laikā un to ikri ir indīgi. Daudziem cilvēkiem to ēšana izsauc sliktu dūšu, vēdergraizes un vemšanu. Neskatoties uz saindēšanās risku, vairākām tautam ir tradīcija barbi izmantot kā pārtikas zivi, piemēram, jūdiem. To ēšanai gan iesaka izmantot ziemas mēnešos, un ieteicamais sagatavošanas veids ir vārīšana.
Sami Kapanens
Sami Kapanens (dzimis 1973. gada 14. jūnijā) ir somu hokejists, kreisās malas uzbrucējs, ilggadējs Somijas hokeja izlases dalībnieks. Pašlaik (2013) Kapanens jau vairākus gadus spēlē SM līgas kluba Kuopio "KalPa" rindās, jau kopš 2003. gada būdams arī kluba īpašnieks.
Spēlētāja karjera
Profesionāļa karjeru Kapanens sāka jau 1990.—91. gada sezonā, kad, būdams 17 gadus vecs, aizvadīja 14 spēles SM līgas kluba Kuopio "KalPa" rindās. Kluba junioru sistēmā hokejists jau bija aizvadījis vairākas sezonas. "KalPa" rindās uzbrucējs nostiprinājās jau nākamajā sezonā, tā rindās spēlējot līdz pat 1994. gada vasarai, kad pievienojās Helsinku HIFK. HIFK hokejists aizvadīja vienu sezonu, taču tad pārcēlās uz Ziemeļameriku.
1995.—96. gada sezonu Kapanens uzsāka NHL kluba Hārtfordas "Whalers" sastāvā, sezonas gaitā gan tās rindās aizvadot vien 35 spēles. Pēc 1996.—97. gada sezonas "Whalers" franšīze kopā ar Kapanenu pārcēlās uz Karolīnas "Hurricanes", kuras rindās uzbrucējam izdevās visbeidzot nostiprināties NHL. 2001.—02. gada sezona izvērtās par rezultatīvāko Kapanena NHL karjerā, tajā gūstot 42 vārtus un atzīmējoties ar kopumā 69 rezultativitātes punktiem. 2001.—02. gada sezonā "Hurricanes" izdevās sasniegt Stenlija kausa finālu, tajā gan zaudējot Detroitas "Red Wings".
2002.—03. gada sezonas otrajā pusē Kapanens tika aizmainīts uz Filadelfijas "Flyers". 2004.—05. gada NHL sezonas lokauta laikā uzbrucējs spēlēja Kuopio "KalPa" sastāvā, taču tad atgriezās "Flyers".
Spiču grāvis
Spiču grāvis ir 8 kilometrus gara Daugavas kreisā krasta pieteka Jēkabpils novada Dignājas un Zasas pagastos. Iztek no Ašņavēru purva, netālu no ietekas Daugavā pie Rinduļu mājām šķērso dīķi, ietek Daugavā pie Krastaspicēm. Upe visā garumā regulēta, gultne iztaisnota. Šķērso autoceļu V824 Vandāni—Zasa un autoceļu V783 Jēkabpils—Dunava.
Ten
Ten ir Spānijas bezmaksas televīzijas kanāls, ko vada Central Broadcaster Media, un tas pieder Grupo Secuoya.
Vēsture
2015. gada oktobrī Grupo Secuoya tika paziņots par vienu no virszemes ciparu televīzijas licences ieguvējiem. Pēc tam grupa paziņoja, ka televīzijas kanālam būs vispārēja ģimenes programma.
2018. gada 30. oktobrī tika paziņots par līgumu starp Grupo Secuoya un Mediapro par kanāla programmu pārvaldību, tādējādi cenšoties uzlabot skatītāju rādītājus.
2020. gada februārī kanāls piedzīvoja auditorijas krīzi apraides frekvenču maiņas dēļ, zaudējot pusi no saviem ikdienas skatītājiem. 2020. gada beigās kanāls sāka vēl vienu programmu pārveidošanas procesu, kad tas nolēma likt likmes uz amerikāņu televīzijas seriāliem "Monks" un "Doktors Hauss' un spāņu sarunu šoviem, piemēram, Caso Cerrado.
Mānija
Mānija (el (maníā) — ‘ārprāts, kaisle’) ir situācijai neatbilstošs pacilāts garastāvoklis, ko pavada nemērķtiecīga rosība un kuram ir tendence aizvien pastiprināties. Tas ir patoloģisks stāvoklis, kas parasti norāda uz garīgiem traucējumiem (maniakāli depresīvā psihoze, šizofrēnija), galvas smadzeņu traumām vai organiskām slimībām (audzējs, vairogdziedzera disfunkcija), infekcijas slimībām un intoksikācijām (piemēram, etanola). Mānija visumā norisinās ar skaidru apziņu, bet izkropļotu īstenības uztveri. Viss liekas iespējams, sākas sevis un situācijas pārvērtēšana, nepārdomāti solījumi, spriedumu paviršība, bezatbildīgi lēmumi, izšķērdība u.tml. Dažreiz parādās kareivīgums, tieksme pēc konfliktiem, strīdiem.
Mānijas simptomu smaguma noteikšanai ir izstrādāti vairāki testi. Piemēram, Altmana pašnovērtēšanas skala (en). Slimnieks pats piešķir katram no pieciem testa jautājumiem no 0 līdz 4 ballēm un pēc tam aprēķina kopējo rezultātu. Jautājumi iekļauj garastāvokļa, pašpārliecinātības, miega, runas un kustību aktivitātes novērtēšanu. Rezultāts nosaka vidējo simptomu smagumu pēdējā nedēļā pirms testa. Veicot testu katru nedēļu izveido simptomu svārstību līkni. Pēc šīs līknes vērtē arī izmantotās terapijas rezultātu. Pediatrijā biežāk lieto Young Mania Rating Scale (YMRS) vai Child Behavior Checklist-Mania Scale (CBCL-MS), ko aizpilda ārsts klīniskās anamnēzes laikā.
Rīgas dome (2005—2009)
2005. gadā ievēlētā Rīgas dome bija Rīgas pilsētas pašpārvaldes augstākā iestāde, kas darbojās līdz 2009. gada Rīgas domes vēlēšanām. Tā sastāvēja no 60 deputātiem un darbojās atjaunotajā Rātsnama ēkā Rātslaukumā 1, Vecrīgā. Rīgas domes priekšsēdētājs bija Aivars Aksenoks ("Jaunais laiks").
2005. gada Rīgas domes vēlēšanas
Pēc 2005. gada Rīgas domes vēlēšanām Rīgas domē iekļuva deputāti no astoņiem sarakstiem. Vislielāko vēlētāju atbalstu ieguva partijas "Jaunais laiks" saraksts.
1616. gads Latvijā
Šajā lapā ir apkopoti '''1616. gada notikumi Latvijā''', kuras Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā, bet Vidzemes un Latgales vēsturiskās zemes Pārdaugavas Livonijas hercogistes sastāvā. Kurzemes ziemeļdaļā atradās Piltenes apgabals, kurš nebija pakļauts Kurzemes hercogistei. Šajā laikā pēc pamiera nolēgšanas līdz 1617. gadam bija pierimis Poļu-zviedru karš starp Polijas-Lietuvas kopvalsts un Zviedrijas karalistes karaspēkiem.
Ungārijas Zinātņu akadēmija
Ungārijas Zinātņu akadēmija (hu) ir prestiža Ungārijas zinātnes organizācija, kas apvieno vairāk nekā 1300 Ungārijas zinātniekus un daudzus zinātnātniski pētnieciskos institūtus. Akadēmijas galvenā ēka atrodas Budapeštā, Donavas upes kreisajā (Peštas) krastā, pie Ķēžu tilta.
Akadēmijas vēsture sākas no 1825. gada, kad Ištvāns Sēčeņi Počoņā (mūsdienu Bratislavā) piešķīra naudu biedrībai, kas attīstītu mākslu un zinātni ungāru valodā. 1845. gadā organizācija ieguva mūsdienu nosaukumu. 1865. gadā pēc vācu arhitekta Frīdriha Augusta Štīlera projekta (cita starpā viņš ir Vecauces pils projekta autors) tika uzcelta akadēmijas centrālā ēka.
Koki Midzuno
Koki Midzuno (ja; dzimis ) ir japāņu futbolists, bijis Japānas futbola izlases dalībnieks.
Nacionālā izlase
!Kopā||4||0
Diena pēc rītdienas
"Diena pēc rītdienas" (en) ir 2004. gadā uzņemta Amerikas Savienoto Valstu zinātniskās fantastikas kinofilma, kuras režisors ir Rolands Emerihs. Galvenās lomas filmā tēlo Deniss Kveids, Džeiks Jillenhols, Ians Holms, Emmija Rosama un Sila Vorda. "Diena pēc rītdienas" bija sestā ienesīgākā kinofilma pēc peļņas 2004. gadā.
Čipstes
Čipstes, čipstu ģints (Anthus) ir cielavu dzimtas (Motacillidae) zvirbuļveidīgo putnu ģints, kas apvieno 42 mūsdienās dzīvojošas sugas. Tā ir lielākā ģints cielavu dzimtā. Čipstes sastopamas gandrīz visos kontinentos, izņemot Antarktīdu. Dzīvo dažādos biotopos, bet nemājo nedz tuksnešos, nedz lietus mežos.